'n Nuwe lewe op die prêries
JY LEES NOU 'n Nuwe lewe op die prêries
Alet en Robbie Gilliland het vir hulle 'n nuwe tuiste in die provinsie Saskatchewan in Kanada geskep. Sy vertel meer oor hul lewe daar.
Die eetgewoontes van die Kanadese is ook anders. Hier het 'n messestel slegs twee vurke, een dessertlepel, een mes en een teelepel. Toe ek ewe onskuldig vra hoekom net een mes en nie twee nie, was die antwoord baie kortaf alles kan met een gedoen word en dis minder skottelgoed. Kleinbordjies word ook nie sommer gebruik nie; brood en ander kos kom in dieselfde bord. Selfs by deftige geleenthede is dit nie vreemd om kos in 'n papierbord te kry nie. Die gesondheidsreëls verbied dat eetgerei by openbare geleenthede met die hand gewas mag word. Dit moet in 'n skottelgoedwasser gewas word. Skole en kerke het gewoonlik net een of twee en om 150 mense se eetgerei te was, gaan die hele nag in beslag neem. Die maklikste uitweg - weggooibare eetgerei.
Ons is 'n groep Suid-Afrikaners wat gereeld bymekaarkom en dan boerewors maak, koeksisters bak of sommer net kuier. Ons het 'n jaarlikse byeenkoms van Suid-Afrikaanse vroue - die Prêrie Paartie. Vanjaar bied Saskatoon dit in Augustus aan. So ontmoet ons nuwe mense en kan mekaar ondersteun.